Гробници Минг

Гробници Минг — мавзолеи изградени од царевите од кинеската династија Минг. Првата гробница на царот Минг се наоѓа во близина на неговиот главен град Нанџјинг. Сепак, повеќето од гробниците Минг се наоѓаат во близина на Пекинг и се познати под заедничко име „Тринаесет гробници на династијата Минг“. Тие се наоѓаат во приградската област Чангпинг во општината Пекинг, на 42 километри северно-северозападно од средиштето на Пекинг. Местото, на јужната падина на планината Тианшоу (изворно планина Хуангту), било избрано врз основа на начелата на фенг шуи од третиот цар Минг, царот Јонгле. По изградбата на царскиот дворец (Забранетиот град) во 1420 година, царот Јонгле го избрал своето погребно место и го изградил својот мавзолеј. Следните цареви ги изградиле своите гробници во истата долина.

Од царот Јонгле натаму, во истата област биле погребани 13 цареви од династијата Минг. Гробницата Шјиаолинг на првиот цар од династијата Минг, царот Хонгву, се наоѓа во близина на неговиот главен град Нанчјинг. Вториот цар, царот Џјианвен, бил соборен од царот Јонгле, и тој останал без позната гробница. „Привремениот“ цар, царот Џјингтаи, исто така не бил погребан овде, бидејќи царот Тианшун не дозволил царски погреб. Наместо тоа, царот Џјингтаи бил погребан западно од Пекинг.Eric N. Danielson, "". CHINA HERITAGE QUARTERLY, No. 16, December 2008. Последен цар погребан на тоа место бил Чонгџен, последниот од неговата династија, кој извршил самоубиство со бесење на 25 април 1644 година. Бил погребан во гробот на неговата сопруга Тиен. Царот на краткотрајната династија Шун, Ли Циченг, подоцна ја прогласил таа гробница за царски мавзолеј на Си Линг. Тој е значително помал по обем во споредба со другите царски мавзолеи изградени за царевите Минг.

 Изглед 
десно|мини|250x250пкс| Поглед на гробницата Шанглинг
десно|мини|333x333пкс| Статуа на местото на гробницата Минг
Местоложбата на царските гробници на династијата Минг била внимателно избрана според начелата на фенг шуи (геомантија). Според нив, злите духови и лошите ветрови што слегуваат од север мора да се пренасочат. Затоа, било избрано подрачјето на долината во облик на лак во подножјето на планините Џјунду, северно од Пекинг. Ова подрачје од 40 квадратни километри — опкружено со планини во недопрена, тивка долина полна со темна земја, мирна вода и други основни работи за фенг шуи — станало некропола на династијата Минг.

Патот долг 7 километри наречен „Духовен пат“ (pinjin) води во комплекс, нареден со статуи на животни чувари и службеници, со предна капија што се состои од три свода, обоена во црвено и наречена „Голема црвена капија“. Духовната патека, или Светата патека, започнува со огромен камен спомен-лак што лежи на предниот дел од подрачјето. Изграден во 1540 година. Изграден за време на династијата Минг, овој лак е еден од најголемите камени сводови во Кина денес.

Во моментов, само три гробници се отворени за јавноста. Од 1989 година немало ископувања, но кружеле планови за нови археолошки истражувања и натамошно отворање на гробниците. Тие можат да се видат на Google Earth: Чанг Линг, најголемата ( )); Динг Линг, чија подземен дворец бил ископан ( ); и Џао Линг.

Гробниците Минг биле запишани во списокот на светско наследство на УНЕСКО во август 2003 година. Тие се наведени заедно со други гробници под ознаката „Царски гробници на династиите Минг и Чјинг“.
центар|мини|700x700пкс| Истражување со акварел на гробниците Минг

 Список на царски гробници 
Царските гробници се наведени по хронолошки редослед и наведено е погребаното лице:
 Име Кинески/пинјин Цар Царица и царски конкубини Датум Слика Координати Чанглинг Цар Јонгле Царица Женшјаовен 1424200px Шјианлинг Цар Хонгшји 1425200px Џјинглинг  Цар ШјуандеЦарица Шјиаогонгџанг 1435200px Јулинг Цар ЏентонгЦарица ШјиаоџуангжуиЦарица Шјиаосу 1449200px Маолинг  Цар ЧенгхуаЦарица ШјиаомуЦарица ШјиаоџенчунЦарица Шјиаохуи 1487200px Таилинг Цар ХонгџиЦарица Шјиаоченгџјинг 1505200px Канглинг Цар ЏенгдеЦарица Шјиаоџјингји 1521200px Јонглинг Цар ЏјиаџјингЦарица ЏјиаоџјиесуЦарица ШјиаолиеЦарица Шјиаоке 1566200px Џаолинг (Цар ЛонгчјингЦарица ШјиаоџуангЦарица Шјиао'анЦарица вдовица Шјиаодинг 1572200px Чјинглинг Цар ТаичангЦарица ШјиаојуанџенЦарица вдовица ШјиаохевангЦарица вдовица Шјиаочун 1620200px Динглинг    Цар ВанлиЦарица ШјиаодунпјианЦарица вдовица Шјиаоџјинг 1620200px Делинг Цари Тианги  Царица Шјиао'аиџе 1627200px Силинг Цар ЧонгџенЦарица ШјиаоџјиеБлагороден сопружник Тиан 1644200px

 Ископување на гробницата Динглинг 
Динглинг, една од гробниците на местото  „Тринаесет гробници од династијата Минг“, била почивалиште на царот Ванли, неговите царски конкубини и мајката на царот Таичунг. Таа е единствената гробница Минг што е ископана. Таа, исто така, останува единствената недопрена царска гробница, од која било епоха, која била ископана од основањето на Народна Република Кина, ситуација речиси непосреден исход од судбината што ја снашла гробницата Динглинг и нејзината содржина по ископувањето.
лево|мини| Внатрешноста на гробницата Динглинг
мини|Гробницата Динглинг, една од тринаесетте гробници на династијата Минг во близина на Пекинг
Ископувањето на Динглинг започнало во 1956 година, откако група угледни научници предводени од Гуо Моруо и Ву Хан започнале да се залагаат за ископување на Чанглинг, гробницата на царот Јонгле, најголемата и најстарата од гробниците Минг во близина на Пекинг. И покрај добиеното одобрение од премиерот Џоу Енлаи, археолозите ставиле вето на планот поради важноста и јавниот профил на Чанглинг. Наместо тоа, како пробно место за подготовка за ископување на Чанглинг, била избрана Динглинг, третата по големина гробница Минг. Ископувањата биле завршени во 1957 година, а музејот бил основан во 1959 година.

Ископувањата откриле недопрена гробница со илјадници предмети направени од свила, текстил, дрво и порцелан, како и скелети на царот Ванли и неговите две царици. Меѓутоа, немало ниту технологија ниту ресурси за соодветно зачувување на ископаните артефакти. По неколку катастрофални опити, големо количество свила и други текстили едноставно биле складирани во просторија подложна на провев и влага од прокиснување. Како последица на тоа, повеќето од зачуваните артефакти денес се сериозно оштетени, а наместо нив во музеите се изложени многу реплики. Понатаму, политичкиот замав што стоел зад ископувањето создал притисок за брзо завршување на ископувањето. Брзањето за последица имало лошо водење на документацијата за ископувањето.

Набрзо многу посериозен проблем го снашол проектот кога земјата била зафатена со низа политички масовни движења кои наскоро преминале во Културната револуција од 1966 година. Во следните десет години, сите археолошки работи биле запрени. Ву Хан, еден од клучните поборници на проектот, станал првата главна цел на Културната револуција, бил осуден и починал в затвор во 1969 година. Страсната Црвена гарда упаднала во музејот Динглинг и ги одвлекле посмртните останки на царот Ванли и царицата до предниот дел на гробницата, каде што постхумно биле „денунцирани“ и запалени. Уништени се и многу други артефакти."China's reluctant Emperor", The New York Times, Sheila Melvin, Sept. 7, 2011.

 Галерија 

 Наводи 

 Литература 

 明代帝陵砖材科技含量高 明十九帝陵图片展筹备  (High-tech bricks of Ming imperial mausolea: preparing for an exhibition of images of the 19 Ming imperial tombs) Xinhua, 2009-06-10. (Source for sizes)
 明孝陵景区  (MIng Xiaoling Scenic Area); at the Nanjing city Government site

  (Asian Historical Architecture - a Photographic Survey) - includes detailed site map and photos. One of their main sources is: Barry Till, with assistance of Paula Swart. In Search of Old Nanking. Joint Pub. Co. (Hong Kong Branch). 1982. Hong Kong



 Надворешни врски 

Imperial Tombs of the Ming and Qing Dynasties  on the  UNESCO World Heritage List

Категорија:Светско наследство во Кина
Категорија:Историја на Кина
Категорија:Врски за Wayback од предлошката „Семарх“
Категорија:Статии со текст на традиционален кинески